Ieslodzījuma vietu pārvaldes

sarunu procedūras

**"Radioloģijas attēlu arhivēšanas sistēmas pilnveidošana"**

(identifikācijas numurs IeVP 2019/59)

protokols Nr. 2019/59/1

Rīgā, 2019. gada 12. jūnijā

Ar Ieslodzījuma vietu pārvaldes (turpmāk – Pārvalde) priekšnieka 2018. gada 28. decembra rīkojumu Nr. 281 "Par iepirkumu komisijas izveidošanu" (ar grozījumu, kas izdarīts ar Pārvaldes priekšnieka 2019. gada 20. maija rīkojumu Nr. 152 "Par grozījuma izdarīšanu Ieslodzījuma vietu pārvaldes priekšnieka 2018. gada 28. decembra rīkojumā Nr. 281 "Par iepirkumu komisijas izveidošanu"") izveidotās Pārvaldes iepirkumu komisijas (turpmāk – Iepirkumu komisija) sarunu procedūras "Radioloģijas attēlu arhivēšanas sistēmas pilnveidošana" (iepirkuma identifikācijas numurs IeVP 2019/59) (turpmāk – Iepirkums) sēdē plkst. 13.30, Stabu ielā 89, Rīgā, 315.kabinetā, piedalās:

**Iepirkumu komisijas priekšsēdētājs:** Pārvaldes centrālā aparāta Iepirkumu un līgumu daļas vadītājs kapteinis Maksims Laškovs.

**Iepirkumu komisijas priekšsēdētāja vietnieks:** Pārvaldes centrālā aparāta Iepirkumu un līgumu daļas jurists Nauris Ozoliņš.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste kapteine Olga Sparāne;

Pārvaldes centrālā aparāta Administratīvās daļas vecākā arhivāre Vineta Konstanta;

Pārvaldes centrālā aparāta Finanšu vadības un kontroles daļas vecākā finanšu analītiķe majore Vera Stojanova;

**Protokolē:**

Pārvaldes centrālā aparāta Iepirkumu un līgumu daļas galvenā speciāliste Inese Mazlazdiņa.

**Sēdi vada:** M. Laškovs.

**Sēdes gaita:**

M.Laškovs informē, ka pamatojoties uz Pārvaldes centrālā aparāta Medicīnas daļas vadītājas Irēnas Rimšas sniegto informāciju (2019.gada 7.maija iepirkuma pieteikums (Pārvaldes reģ.Nr. 1-984) un 2019.gada 4.jūnija ziņojumu (Pārvaldes reģ. Nr.1-1174)), Pārvaldei nepieciešams nodrošināt Pārvaldes īpašumā esošo Philips Medical Systems ražoto rentgena iekārtu radioloģijas attēlu integrācijas iespēju, t.i., pilnveidot radioloģijas attēlu arhivēšanas sistēmu. Šāda sistēma, kas autorizēta ar iekārtu ražotāju ir ražotāja Imaging systems IQ-View.

Ražotāja Philips Medical Systems un Imaging Systems autorizācijas vēstulē norādīts, ka SIA "Arbor Medical Korporācija", reģistrācijas Nr. 40003547099, juridiskā adrese – Meistaru iela 7, Valdlauči, Ķekavas pagasts, Ķekavas novads, LV-1076 (turpmāk – SIA "Arbor Medical Korporācija") ir autorizēts izplatītājs Latvijas teritorijā un ir tiesīgs piedalīties iepirkumos Latvijas teritorijā, piedāvājot Philips Medical Systems un Imaging Systems produktus, kurus SIA "Arbor Medical Korporācija" ir pilnvarota reģistrēt, tirgot, pārdot un apkalpot. Ražotājs Imaging Systems iesniedza pilnvarojumu, kurā ir norādīts, ka SIA "Arbor Medical Korporācija" ir autorizēts izplatītājs Latvijas teritorijā, savukārt SIA "Arbor Medical Korporācija" ir iesniegusi Pasūtītājam ražotāja Imaging Systems apstiprinājumu par to, ka ražotāja Imaging Systems ir pilnvērtīgi funkcionāli savietojams un lietojama tikai un vienīgi savienojumā ar IQ Web arhīvu.

Ņemot vērā minēto savietojamības nepieciešamību ar Pārvaldes īpašumā esošām ražotāja iekārtām ar ražotāja sistēmu, un to, ka izņemot SIA "Arbor Medical Korporācija" nav cita uzņēmuma, kas legāli veiktu radioloģijas attēlu arhivēšanas sistēmas pilnveidošanu Latvijas teritorijā – SIA "Arbor Medical Korporācija" pieder izņēmuma tiesības pilnveidot radioloģijas attēlu arhivēšanas sistēmu, līdz ar to SIA "Arbor Medical Korporācija" ir vienīgais piegādātājs, ar kuru Pārvalde var noslēgt līgumu.

O.Sparāne informē, ka Publisko iepirkumu likuma 8. panta septītā daļa noteic, ka sarunu procedūru pasūtītājs ir tiesīgs piemērot, ja pakalpojumus var nodrošināt tikai konkrēts piegādātājs gadījumā, ja nepieciešams ievērot izņēmuma tiesību, tai skaitā intelektuālā īpašuma tiesību, aizsardzību. Savukārt Likuma 8. panta astotā daļā noteikts, ka 8. panta septītās daļas 2. punkta "b" un "c" apakšpunktā minētie izņēmumi ir piemērojami tikai tad, ja nav pamatotas alternatīvas vai aizstājēja un ja konkurences trūkuma iemesls nav iepirkumam noteiktās prasības.

Tādēļ Pārvaldei jāuzsāk sarunu procedūra par radioloģijas attēlu arhivēšanas sistēmas pilnveidošanu, un konkrēti,ražotāja Imaging Systems IQ sistēmas iegādi no SIA "Arbor Medical Korporācija", reģistrācijas Nr. 40003547099.

Ņemot vērā norādīto, Iepirkumu komisija nolemj veikt sarunu procedūru par minēto Iepirkuma priekšmetu, nosūtot uzaicinājumu SIA "Arbor Medical Korporācija", reģistrācijas Nr. 40003547099, iesniegt piedāvājumu, ievērojot šā protokola pielikumā norādītās prasības.

Pasūtītājs Iepirkuma veikšanai ir tiesīgs nepiemērot **Valsts reģionālās attīstības aģentūras** Elektronisko iepirkumu sistēmas e-konkursu apakšsistēmu saskaņā ar 2017.gada 28.februāra Ministru kabineta noteikumu Nr. 107 "Iepirkuma procedūru un metu konkursu norises kārtība" 231.1. apakšpunktu.

**Iepirkumu komisijas lēmums:**

Noteikt piedāvājuma iesniegšanas termiņu līdz **2019. gada 17. jūnijam, plkst. 11.00**. Nosūtīt uzaicinājumu pretendentam piedalīties sarunās.

Piedāvājuma dokumentus var iesniegt: elektroniski – [ievp@ievp.gov.lv](mailto:ievp@ievp.gov.lv); pa faksu tālruņa numurs: 67278697 vai personīgi iesniedzot Pārvaldē darba dienās no plkst. 8.30 līdz plkst. 12.30 un no plkst. 13.00 līdz plkst. 17.00, Stabu ielā 89, Rīgā, 433. kabinetā (tālruņa numurs 67290122, 67290096).

(iepirkuma identifikācijas numurs IeVP 2019/59)

Sēde beidzās plkst. 14.30.

Iepirkumu komisijas priekšsēdētājs: M. Laškovs

Iepirkumu komisijas priekšsēdētāja vietnieks: N. Ozoliņš

Iepirkumu komisijas locekļi: O. Sparāne

V.Konstanta

V. Stojanova

Protokolētājs: I.Mazlazdiņa

2019. gada \_\_\_. \_\_\_\_\_\_

protokola Nr. 2019/59/1

1. pielikums

1. **Piedāvājuma iesniegšanas prasības**
2. Ieslodzījuma vietu pārvaldes sarunu procedūra "Radioloģijas attēlu arhivēšanas sistēmas pilnveidošana", iepirkuma identifikācijas Nr. IeVP 2019/59 (turpmāk – Iepirkums). Iepirkums tiek veikts saskaņā ar Publisko iepirkumu likumu (turpmāk – Likums).
3. **Pasūtītājs** – Ieslodzījuma vietu pārvalde, reģistrācijas Nr. 90000027165, juridiskā adrese: Stabu iela 89, Rīga, LV-1009 (turpmāk – Pasūtītājs).
   1. Kontaktpersona jautājumos par Nolikuma vispārīgo informāciju – Ieslodzījuma vietu pārvaldes centrālā aparāta Iepirkumu un līgumu daļas vadītājs Maksims Laškovs, tālr.: 67290318, 28678992, e-pasta adrese: [maksims.laskovs@ievp.gov.lv](mailto:maksims.laskovs@ievp.gov.lv).

Kontaktpersona jautājumos par Nolikuma Tehnisko specifikāciju – Ieslodzījuma vietu pārvaldes centrālā aparāta Medicīnas daļas vadītāja Irēna Rimša, tālr.: 67290230, 27801789, e-pasta adrese: [irena.rimsa@ievp.gov.lv](mailto:irena.rimsa@ievp.gov.lv).

1.3.1. Radioloģijas attēlu arhivēšanas sistēmas pilnveidošana (turpmāk – Prece). Kopējā publiskā iepirkuma vārdnīcas CPV kods: [48814000-7](https://www.iub.gov.lv/lv/iubcpv/parent/7322/clasif/main/), Medicīniskās informācijas sistēmas.

* + 1. Iepirkuma priekšmets nav sadalīts daļās. Piedāvājums jāsniedz par visu priekšmetu kopā.

**1.4. Līguma izpildes laiks un vieta:**

1.4.1. Rīgas Centrālcietums, Mazā Matīsa iela 5, Rīga, LV-1009;

1.4.2. Iļģuciema cietums, Tvaikoņu iela 3, Rīga, LV-1007;

1.4.3. Jelgavas cietums, Palīdzības iela 3, Jelgava, LV-3001;

1.4.4. Jēkabpils cietums, Ķieģeļu iela 14, Jēkabpils, LV-5202;

1.4.5. Daugavgrīvas cietums, Lielā ielā 1, Daugavpils, LV-5418;

1.4.6. Ieslodzījuma vietu pārvalde, Stabu iela 89, Rīga, LV-1009;

1.4.7. Olaines cietums (Latvijas Cietumu slimnīca), Rīgas ielā 10, Olainē, LV - 2114;

1.4.8. Cēsu Audzināšanas iestāde nepilngadīgajiem, Līgatnes ielā 6, Cēsīs, Cēsu nov., LV - 4101;

1.4.9.Valmieras cietums, Dzirnavu ielā 32,Valmieras pag., Burtnieku nov., LV - 4219;

1.4.10. Liepājas cietums, Dārza ielā 14/16, Liepājā, LV-3401.

**1.5. Līguma saistību izpildes nodrošinājums:**

1.5.1. Pretendentam, līguma noslēgšanas gadījumā, saskaņā ar Likuma 50. panta prasībām, ir jāiesniedz Līguma saistību izpildes nodrošinājums bankas garantijas vai apdrošināšanas polises veidā par 1.7.2. apakšpunktā noteikto summu;

1.5.2. Līguma nodrošinājuma summa ir noteikta 5 % (pieci procenti) apmērā no paredzamās (nosacītās) līgumcenas;

1.5.3. Līguma nodrošinājums ir spēkā līdz līguma saistību pilnīgai izpildei;

1.5.4. Līguma saistību izpildes nodrošinājuma saturā jābūt nosacījumam, ka nodrošinājuma devējs izmaksā Pasūtītājam pretendenta iemaksāto Līguma nodrošinājuma summu/summas daļu, ja pretendents nepilda Līguma saistības par kurām Līgumā ir paredzētas soda sankcijas;

1.5.5. Bankas garantiju vai apdrošināšanas polisi izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka (apdrošināšanu – apdrošinātājs), kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Līguma saistību izpildes nodrošinājumam jābūt beznosacījuma un neatsaucamam, un jābūt derīgam visā Līguma darbības termiņā.

**1.6. Prasības attiecībā uz piedāvājuma noformējumu un iesniegšanu:**

1.6.1. Piedāvājuma dokumentus var iesniegt:

1.6.1.1. elektroniski – [ievp@ievp.gov.lv](mailto:ievp@ievp.gov.lv);

1.6.1.2. pa faksu – 67278697;

1.6.1.3. pa pastu – Ieslodzījuma vietu pārvalde, Stabu iela 89, Rīga, LV-1009;

1.6.1.4. personīgi iesniedzot Ieslodzījuma vietu pārvaldē darba dienās no plkst.8.30 līdz plkst.12.30 un no plkst.13.00 līdz plkst.17.00, Stabu ielā 89, Rīgā, 433. kabinetā (tālrunis 67290096, 67290122).

1.6.2. Piedāvājums jāiesniedz ne vēlāk kā līdz **2019. gada \_\_. jūnijam, plkst. 11.00** (pēc vietējā laika). Pēc norādītā datuma un laika piedāvājumi netiks pieņemti. Ja pretendents izvēlas nosūtīt piedāvājumu pa pastu vai pa kurjerpastu, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē uzņemas pretendents.

1.6.3. Uz piedāvājuma jānorāda:

- pretendenta nosaukums, reģistrācijas numurs un juridiskā adrese (vai vārds, uzvārds, deklarētā dzīvesvieta, nodokļu maksātāja kods);

- iepirkuma nosaukums un identifikācijas numurs.

* 1. Piedāvājums sastāv no:
     1. pretendenta atlases un kvalifikāciju apliecinošiem dokumentiem;
     2. tehniskā piedāvājuma, kurš noformēts saskaņā ar Nolikuma 2. pielikumu;
     3. finanšu piedāvājuma, kurš noformēts saskaņā ar Nolikuma 3. pielikumu.
     4. Piedāvājuma dokumentiem jābūt drukātiem latviešu valodā, skaidri salasāmiem, iesietiem, ar satura rādītāju, ar numurētām lappusēm un cauršūtām lapām ar nostiprinātiem auklas galiem, ar apliecinātu lapu skaitu un noformētam atbilstoši Dokumentu juridiskā spēka likuma prasībām. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
     5. Piedāvājuma dokumenti jāparaksta personai, kura ir pilnvarota parakstīties pretendenta vārdā;
     6. Atvērtie piedāvājumi ir Pasūtītāja īpašums un netiek atdoti atpakaļ pretendentiem;
     7. Iesniedzot piedāvājumu, pretendents pilnībā pieņem visas Iepirkuma nolikumā (turpmāk – Nolikumā) ietvertās prasības.

**2. Pretendenta kvalifikācija un iesniedzamie dokumenti**

* 1. Pretendentam **jāiesniedz:**
     1. ražotāja izsniegtu **apliecinājumu**, kas apstiprina, ka pretendents ir autorizēts izplatītājs Latvijas Republikas teritorijā, kā arī ražotāja sistēma ir savienojama un lietojama ar IQ WEB arhīvu.
     2. **apliecinājums**, kas atbilst 4. pielikumā norādītajam.
  2. Pasūtītāja Iepirkumu komisija (turpmāk – Iepirkumu komisija) pārbauda, vai uz pretendentiem neattiecas Likuma 42. panta pirmajā daļā minētie izslēgšanas nosacījumi (pretendentu izslēgšanas gadījumi tiks pārbaudīti Likuma 42. pantā noteiktajā kārtībā).
  3. Pretendents savā piedāvājumā norāda tās Līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, kuru sniedzamo pakalpojumu vērtība ir 10 % (desmit procenti) no kopējās Līguma vērtības vai lielāka.

**3. Pretendenta izslēgšanas nosacījumi**

* 1. Veicot pretendentu atbilstības pārbaudi Nolikuma 4.2. punktā noteiktajai prasībai, Iepirkumu komisija, saskaņā ar Likuma 42. panta četrpadsmito daļu, attiecībā uz pretendentu, kuram saskaņā ar Nolikumā noteikto piedāvājumu vērtēšanas kārtību būtu piešķiramas tiesības slēgt Iepirkuma līgumu, pārbauda vai uz to neattiecas Likuma 42. panta pirmajā daļā noteiktie izslēgšanas noteikumi. Iepirkumu komisija pārbaudi veic Likuma 42. pantā noteiktajā kārtībā.
  2. Iepirkumu komisija neizskata pretendenta piedāvājumu un izslēdz pretendentu no turpmākās dalības jebkurā piedāvājumu vērtēšanas stadijā, ja:
     1. pretendents ir sniedzis nepatiesu informāciju savas kvalifikācijas novērtēšanai vai nav sniedzis pieprasīto informāciju, vai iesniegtā informācija neatbilst noteiktajām prasībām;
     2. pretendenta tehniskais piedāvājums neatbilst prasībām.
  3. Ja ir pamats apšaubīt pretendenta statusu, Iepirkumu komisijai ir tiesības jebkurā laikā pieprasīt no pretendenta, kas izturējis kvalifikācijas pārbaudi, apliecinājumu, ka viņa kvalifikācija joprojām atbilst noteiktajām prasībām. Ja Iepirkumu komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Gadījumā, ja pretendents nepilda šīs prasības, vai atklājas, ka sniegtas nepatiesas vai neprecīzas ziņas, Iepirkumu komisija pieprasa attiecīgo ziņu skaidrojumu.

1. **Piedāvājuma izvēles kritēriji**

Par Pretendenta piedāvājuma izvēles kritēriju tiek noteikts piedāvājums ar viszemāko nosacīto līgumcenu par Iepirkuma priekšmetu kopā, kas atbilst minētajām prasībām un Tehniskajai specifikācijai.

2019. gada \_\_\_. \_\_\_\_\_\_

protokola Nr. 2019/59/1

2. pielikums

**Tehniskā specifikācija**

**TEHNISKAIS PIEDĀVĀJUMS**

**"Radioloģijas attēlu arhivēšanas sistēmas pilnveidošana"**

|  |  |  |
| --- | --- | --- |
| Nr. p.k. | Prasības | Atbilstība/nodrošinājums |
|  | Nosaukums (PACS) |  |
| 1 | Servera aplikācijas programmnodrošinājums instalējams uz Pasūtītāja servera |  |
| 2 | Ražotāja neatkarīgs arhīvs |  |
| 3 | DICOM iekārtu pieslēgumu skaits ne mazāk kā 10 (desmit) iekārtas |  |
| 4 | Statistikas atskaišu veidošana un nosūtīšana uz administratora e-pastu |  |
| 5 | Lietotāju piekļuves kontrole |  |
| 6 | Klientu darba stacijas programmnodrošinājums instalējams uz Pasūtītāja datoriem |  |
| 7 | Integrācija ar ActiveDirectory izmantojot LDAP |  |
| 8 | Pieslēgums un datu apmaiņa ar Pasūtītāja rīcībā esošajām darba stacijām |  |
| 9 | Sistēma nodrošina CT, MR, rentgena un sonogrāfijas attēlu glabāšanu un arhivēšanu |  |
| 10 | Sistēma nodrošina DICOM *Worklist* datu apstrādi, jebkuru teksta failu uztveršana un formatēšana *Worklist* datos |  |
| 11 | Automātiska datu rekonsilēšana (izmainīšana) izmantojot *Worklist* |  |
| 12 | Izmeklējumu atvēršana ar esošo darba staciju IQ-View caur pārlūku |  |
| 13 | Servera administrēšana izmantojot WEB |  |
| 14 | Neierobežots klienta darba staciju, DICOM apskates programmas (DICOM Viewer) instalāciju skaits |  |
| 15 | Vienlaicīgu ne mazāk kā 5 (pieci) klienta darba staciju ar zero footprint DICOM apskates programmas (DICOM Viewer) pieslēgums ar pilnu zemāk prasīto funkcionalitāti |  |
| 16 | Mērījumi |  |
| 16.1 | Distance |  |
| 16.2 | Leņķis, Koba leņķis |  |
| 16.3 | Attiecība |  |
| 16.4 | Gurna displāzijas leņķis |  |
| 16.5 | Jostasvietas leņķis; |  |
| 16.6 | Mugurkaula marķēšana |  |
| 17 | Vairāku izmeklējumu salīdzināšana |  |
| 18 | CT izmeklējumu sinhronizēšana |  |
| 19 | Dažādas datu kompresijas |  |
| 20 | Dažādi datu apstrādes režīmi (servera un klienta atkarībā no datortīkla veiktspējas) |  |
| 21 | Aprakstu (*Structured Reports*) un PDF dokumentu apskate un aprakstu veidošana |  |
| 22 | Attēlu apskate uz datora, planšetdatora un viedtālruņa |  |
| 23 | Iespējams WADO atbalsts (iespējams pilnveidot) |  |
| 24 | WEB pārlūks vienkāršotai attēlu apskatei |  |
| 24.1 | Neierobežots lietotāju un vienlaicīgo lietotāju skaits |  |
| 24.2 | Krāsainu un melnbaltu attēlu un aprakstu attēlošana |  |
| 24.3 | WEB bāzēta citu DICOM arhīvu pārlūkošana un attēlu pārsūtīšana |  |
| 24.4 | Piezīmju pievienošanas funkcija attēliem |  |
| 25 | Garantijas PACS risinājuma tehniskais atbalsts un programnodrošinājuma atjauninājumi 24 (divdesmit četri) mēneši |  |
| 26 | Piegādes termiņš – 10 (desmit) nedēļu laikā no līguma noslēgšanas dienas |  |

Pretendentam jānodrošina uzstādīšana, atjaunināšana un citas ar uzturēšanu saistītas funkcijas, kas sekmē funkcionalitāti.

2019. gada \_\_\_. \_\_\_\_\_\_

protokola Nr. 2019/59/1

3. pielikums

FINANŠU PIEDĀVĀJUMS

Saskaņā ar Ieslodzījuma vietu pārvaldes sarunu procedūras "Radioloģijas attēlu arhivēšanas sistēmas pilnveidošana" (iepirkuma identifikācijas numurs IeVP 2019/59) nolikumu, \_\_\_\_\_\_\_\_\_\_\_\_\_\_\_\_\_(*pretendenta nosaukums*)apstiprina, ka piekrīt Iepirkuma noteikumiem, un piedāvā piegādāt ieslodzījuma vietām šādas preces par turpmāk norādītajām cenām:

|  |  |
| --- | --- |
| Nosaukums | **Līgumcena\***, EUR, bez pievienotās vērtības nodokļa (turpmāk – PVN) |
| Radioloģijas attēlu arhivēšanas sistēmas pilnveidošana un licences |  |

*\**Līgumcenā ir iekļauti visi nodokļi, izņemot PVN, un izdevumi, tajā skaitā, transporta pakalpojumi, piegādes, muitas u.c. izmaksas, tajā skaitā saistīti ar Tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmetu īstenošanu noteiktajā termiņā un vietā).

|  |  |
| --- | --- |
| **Pretendenta nosaukums, reģistrācijas Nr.:** |  |
| **Pretendenta juridiskā adrese** *(ja faktiskā adrese atšķiras, jānorāda arī tā)*: |  |
| Pretendents atbilst **mazajam** vai **vidējam uzņēmumam**[[1]](#footnote-1)*(jānorāda atbilstošais)* |  |
|  | |
| Tālruņa un faksa numurs: |  |
| Kontaktpersona par izteikto piedāvājumu: |  |
| Vārds, uzvārds: |  |
| Telefona numurs: |  |
| E-pasts: |  |
| Banka: |  |
| Kods: |  |
| Konts: |  |
| **Paraksttiesīgās personas vārds, uzvārds, statuss:** |  |
|  | |
| Persona, kura būs atbildīga par līguma izpildi (tiks ierakstīta līgumā): |  |
| Vārds, uzvārds: |  |
| Ieņemamais amats: |  |
| Tālruņa un faksa numurs: |  |
| E-pasts: |  |

2019. gada \_\_\_. \_\_\_\_\_\_

protokola Nr. 2019/59/1

4. pielikums

Atbilstoši sarunu procedūras "Radioloģijas attēlu arhivēšanas sistēmas pilnveidošana"

(iepirkuma identifikācijas numurs IeVP 2019/59) nolikumam

**Apliecinājums**

*(Vieta)*, *(Datums) (Dok. Nr.)*

Ar šo, *(pretendenta nosaukums)*,reģ. Nr.\_\_\_\_\_\_\_\_\_, apliecinām savu gatavību izpildīt un ievērot sarunu procedūras "Radioloģijas attēlu arhivēšanas sistēmas pilnveidošana" (iepirkuma identifikācijas numurs IeVP 2019/59)" prasības. Apliecinām, ka pirms preču piegādes, darbinieki tiks informēti par Ieslodzījuma vietu pārvaldes veiktajām pārbaudēm tās teritorijā, kā arī, par nepieciešamību izpildīt un pakļauties ieslodzījuma vietu amatpersonu likumīgajām prasībām:

Iebraucot transporta kontroles caurlaides punkta transportlīdzekļu pārbaudes laukumā, Pārdevēja transportlīdzekļa vadītājam nepieciešams:

1. izslēgt transportlīdzekļa motoru un ieslēgt transportlīdzekļa stāvbremzi;

2. iziet no transportlīdzekļa kabīnes un sagatavot transportlīdzekli un kravu apskatei;

3. izpildīt un pakļauties transporta kontroles caurlaides punkta apsarga vai kontroles caurlaides punkta apsarga likumīgajām prasībām, kuras apsargs pilda saskaņā ar Ieslodzījuma vietu pārvaldes likuma 22. panta pirmās daļas 4. punktu, proti, nodod priekšmetus, izstrādājumus un vielas, kuras [..] aizliegts ienest, lietot un glabāt ieslodzījuma vietā [..], kas izriet no šāda tiesiskā regulējuma:

3.1. Krimināllikums;

3.2. Latvijas Administratīvo pārkāpumu kodekss;

3.3. Ministru kabineta 2006. gada 30. maija noteikumu Nr. 423 "Brīvības atņemšanas iestādes iekšējās kārtības noteikumi" 1. pielikums;

3.4. Ministru kabineta 2007. gada 27. novembra noteikumu Nr. 800 "Izmeklēšanas cietuma iekšējās kārtības noteikumi" 4. un 5. pielikums;

4. nodot īslaicīgā glabāšanā mobilo telefonu, tā piederumus un sastāvdaļas (SIM karte, akumulators, uzlādes ierīce u.c.) vai citus sakaru līdzekļus, datu nesējus (dažāda veida atmiņas kartes, CD vai DVD diskus u.c.), modemu, rūteri, kā arī jebkuru citu priekšmetu, izstrādājumu un vielu, ko ieslodzītais var izmantot bēgšanai, uzbrukumam vai citai prettiesiskai darbībai, ja vien šo priekšmetu, izstrādājumu un vielu Pasūtītājs (vai pilnvarotā persona) ir atļāvis ienest ieslodzījuma vietā.

Pasūtītāja amatpersonas ieslodzījuma vietas teritorijā ir tiesīgi konfiscēt narkotiskās un psihotropās vielas, sprāgstošas vielas, ieročus, munīciju, alkoholiskos dzērienus – priekšmetus, izstrādājumus un vielas, kuras aizliegts ienest, lietot un glabāt ieslodzījuma vietā.

Pārdevējs informē darbiniekus par to, ka viņiem jāievēro un jāizpilda Nolikuma, Iepirkuma līguma nosacījumi, Latvijas Republikā spēkā esošie normatīvie akti, kas regulē režīma pamatnoteikumus ieslodzījuma vietās, tajā skaitā veic savu darbinieku instruktāžu.

Ja Pārdevēja darbinieks atsakās izpildīt transporta kontroles caurlaides punkta apsarga vai kontroles caurlaides punkta apsarga likumīgās prasības, tad Pārdevēja darbiniekam var tikt kavēta vai atteikta ieslodzījuma vietas apmeklēšana un ja šī iemesla dēļ ir kavēta pakalpojuma sniegšana, tad uzskatāms, ka Pārdevēja vainas dēļ notika pakalpojuma sniegšanas kavējums ar visām no tā izrietošām sankcijām.

Paraksttiesīgā persona *(Vārds, Uzvārds)*

z.v

1. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)